Lietuvos kariuomenės Specialiųjų operacijų pajėgos

Lietuvos specialiųjų operacijų pajėgos (SOP) – aukštos parengties ir itin gerai ginkluotas Lietuvos kariuomenės junginys, vykdantis įvairias operacijas ir kovines užduotis. Jį sudaro kruopščiai atrinkti, motyvuoti ir specialiai apmokyti profesionalai. Lietuvos SOP veikė de facto nuo 1997 m., o de jure įkurtas 2002 m. balandžio 3 d. Iki 2008 m. balandžio 3 d. vadinosi „Specialiųjų operacijų junginys“.

Sudėtis 

Specialiųjų operacijų pajėgų branduolį sudaro:
  Ypatingosios paskirties tarnyba;
  Vytauto Didžiojo jėgerių batalionas;
  Kovinių narų tarnyba;
  Karinių oro pajėgų Specialiųjų operacijų grandis (pavaldi SOP operacijų valdymo lygmeniu).
Vienas pagrindinių SOP tikslų yra antiteroristinės misijos už Lietuvos ribų. SOP vykdo ir kitokias misijas: tiesioginio veiksmo, specialioji žvalgyba, įkaitų gelbėjimas ir VIP apsauga. SOP gali veikti ir Lietuvos teritorijoje, kai teisėsaugos institucijos neturi galimybių reaguoti į teroristų išpuolius.

Istorija

Įkūrimas 
Po Lietuvos nepriklausomybės paskelbimo iškilo poreikis suformuoti ginkluotąsias pajėgas. Vienas iš pirmųjų tokių pajėgų buvo Aukščiausiosios Tarybos Apsaugos skyrius. Jo paskirtis buvo apsaugoti Lietuvos Seimą. Bėgant metams Lietuvos kariuomenė buvo pertvarkyta daugelį kartų. Po Kauno Vytauto Didžiojo motorizuoto pėstininkų bataliono pertvarkymo 1995 m., buvo sukurtas atskiras Vytauto Didžiojo jėgerių batalionas, kuris vėliau tapo vienu iš pagrindinių SOP dalinių.

Neoficialus SOP formavimas prasidėjo 1995 m., po dvejų metų jos buvo pilnai suformuotos. Po rugsėjo 11 d. išpuolių pagrindinė dalinio paskirtis buvo užkirsti kelią teroristų išpuoliams, sunaikinti teroristus ir išgelbėti įkaitus. Vytauto Didžiojo jėgerių bataliono kariai vadinami „Jėgeriais“. Ypatingosios paskirties tarnybos kariai vadinami žaliukais.

Po 2007 m. pertvarkymo, buvo sukurta nauja Kovinių narų tarnyba, kurios užduotys buvo povandeninės ir vandens paviršiaus operacijos.

Tarp slapčiausių SOP dalinių yra eskadronai, vadinami Aitvaras. Pirmą kartą šių eskadronų buvimas viešai pripažintas 2000 m., kai lietuvių jūreiviai buvo pagrobti Pusiaujo Gvinėjoje. Aitvaras vykdo itin slaptas užduotis.

Veiklos istorija 
Lietuvos specialiųjų operacijų pajėgų daliniai dalyvavo misijose visame pasaulyje. Nuo 2002 m. iki 2004 m. Aitvaro būriai dalyvavo operacijoje „Tvirta Taika“ Afganistane. Pasirengimas ir operacijų vykdymas buvo nuolat giriamas koalicijos partnerių.

4 eskadronai 2002–2004 m. pakaitomis po 6 mėn. dalyvavo JAV vadovaujamoje operacijoje „Tvirta Taika“ Afganistane. Nuo 2005 metų vasaros dalyvauja NATO greitojo reagavimo pajėgose (NRF, NATO Response Forces).

Nuo 2007 m. SOP kariai dalyvauja NATO vadovaujamoje Tarptautinių saugumo paramos pajėgų misijoje Afganistano pietuose.

SOP uždaviniai 
 Kova su terorizmu Lietuvoje ir už jos ribų
 Karinė parama 
 Nekonvencinis karas
 Specialioji žvalgyba
 Tiesioginiai veiksmai
 Svarbių asmenų apsauga
 Įkaitų išlaisvinimo operacijos

Kariai 
Daugiapakopius atrankos etapus įveikę kariai yra perkeliami į SOP, į vieną iš trijų padalinių (YPT, VDJB, KNT), kur toliau vykdo nuoseklų rengimą pagal padalinio specifiką.

Įranga

Ginklai 
 AK-74 – šturmo karabinas.
 Barrett M82 – stambaus kalibro snaiperio šautuvas.
 M1911 – pistoletas.
 Heckler & Koch USP – pistoletas.
 Kbs wz. 1996 Beryl – šturmo karabinas.
 Benelli M4 – lygiavamzdis šautuvas.
 Heckler & Koch UMP – pistoletas kulkosvaidis.
 Heckler & Koch G36 – šturmo karabinas.
 Heckler & Koch 416 – šturmo karabinas.

Transportas 
 HMMWV – visų varomų ratų visureigis.
 Toyota Land Cruiser – visų varomų ratų visureigis, nupirktas tarptautinėms misijoms. Šarvuotumas saugo nuo kulkų ir sprogimų.
 Mil Mi-8 – sraigtasparnis, naudojamas žvalgybai, paieškos misijose.

Nuorodos 
 Oficiali svetainė 
 Aleksandras Matonis (2012) Kodėl Rusija bijo Lietuvos specialiųjų pajėgų?  In: http://www.lrytas.lt; 2012-09-19.

Lietuvos ginkluotosios pajėgos
Specialiosios pajėgos